b'\n_START_ARTICLE_\nAudrius Matonis\n_START_SECTION_\nBiografija\n_START_PARAGRAPH_\n1983 m. baig\xc4\x97 Vilniaus S. N\xc4\x97ries vidurin\xc4\x99 mokykl\xc4\x85, 1988 m. Vilniaus universiteto Istorijos fakultete \xe2\x80\x93 \xc5\xbeurnalistikos specialyb\xc4\x99. 1992 m. \xe2\x80\x93 sta\xc5\xbeavo JAV Ohajo universitete, JAV informacijos agent\xc5\xabroje (United States Information Agency) Va\xc5\xa1ingtone, NATO \xc5\xa1tabe Briuselyje, radijo stotyje \xe2\x80\x9eAmerikos balsas\xe2\x80\x9c._NEWLINE_1986\xe2\x80\x931992 m. \xe2\x80\x93 Lietuvos radijo laid\xc5\xb3 u\xc5\xbesieniui redakcijos korespondentas, jaunesnysis redaktorius, redaktorius. Nuo 1992 m. informacijos agent\xc5\xabros BNS vienas steig\xc4\x97j\xc5\xb3, redaktorius, vyresnysis redaktorius, vyriausiojo redaktoriaus pavaduotojas,  2000\xe2\x80\x932008 m. Politikos skyriaus vyriausiasis redaktorius. 2008\xe2\x80\x932018 m. Lietuvos televizijos naujien\xc5\xb3 tarnybos vadovas._NEWLINE_Reng\xc4\x97 komentarus Lietuvos radijui, ved\xc4\x97 TV laidas \xe2\x80\x9eVisuomen\xc4\x97s interesas\xe2\x80\x9c (LTV), \xe2\x80\x9eKetvirtoji vald\xc5\xbeia\xe2\x80\x9c (BTV), \xe2\x80\x9eTeis\xc4\x97 \xc5\xbeinoti\xe2\x80\x9c, \xe2\x80\x9eDienos tema\xe2\x80\x9c (LRT televizija).\n_START_SECTION_\nKita veikla\n_START_PARAGRAPH_\nLietuvos radijo ir televizijos komisijos pirmininko pavaduotojas, Strategini\xc5\xb3 studij\xc5\xb3 centro Steb\xc4\x97toj\xc5\xb3 tarybos narys, Demokratijos ir vystymo paramos fondo Valdybos narys, VU Tarptautini\xc5\xb3 santyki\xc5\xb3 ir politikos moksl\xc5\xb3 instituto Glob\xc4\x97j\xc5\xb3 tarybos narys, Europos jud\xc4\x97jimas Lietuvoje Tarybos narys.'